Domino sacrosancto monasterio et sancto Petro de Cluniaco, ego Malvuinus et uxor mea Guntrudis, pro amore Dei et bona voluntate, et pro remedio animarum nostrarum et parentum nostrorum, donamus ad ipsam casam Dei curtilum in locum sepulturæ, in pago Matisconense, in fine Agenacense, in villa Bussiaco: hoc est curtilum cum omne supraposito, et exitum et regressum, et vineam insimul tenente; terminat de uno latere terra Volferii, in alio latere terra alteri Malguini, de tertia parte terra sancti Martini, de quarta parte via publica. Infra istas terminationes, ad integrum. Similiter alias res nostras, hoc sunt curtiferi, vineis, virgareis, campis, pratis, res nostras inquisitas, quantum de Tedeorico conquisivimus, ad integrum. Similiter in villa Tonaio alium curtilum cum vinea, et exitum et regressum; terminat de uno latere terra sancti Benedicti, in alio latere via publica, in una fronte terra ad infantes Attoni, in alia fronte rivo currente. Infra istas terminationes, ad integrum. Similiter alias res nostras quas ad ipsum curtilum aspiciunt, hoc sunt curtiferis cum edificiis desuper positis, campis, pratis, silvis, ad integrum donamus ad ipsam casam Dei, in eorum ratione, dum modo vivimus, usufructum abeamus et omni anno modium, inter annonam et vinum, in vestituram sancto Petro et rectoribus ejus dabimus, et qualis nostrum primitus a seculo migraverit, unam medietatem ad ipsam casam Dei, et post nostrorum amborum discessum, ad ipsam casam Dei om[n]ino deveniat. Actum Monto castello. S. Malguini et Guntrudis, qui in honore sancti Petri donationem istam firmari rogaverunt. S. Roberti. S. Josberti. S. Ebrardi. S. Eldrici. S. Deodati. S. Uberti. S. Rotardi. Ego Deodatus datavi die dominico, anno XIIII regnante Ludovico rege.